**KLASA:** 612-10/22-01/2

**URBROJ:** 522-6/1-2-22-1

**Zagreb,** 24. siječnja 2022.

Na temelju članka 52. i 60. Zakona o sustavu državne uprave (NN 66/19) i članka 17. Zakona o proračunu (NN 144/21) ***d o n o s i m***

**O D L U K U**

**o dodjeli nagrade za kratku priču o Domovinskom ratu**

**za učenike srednjih škola u Republici Hrvatskoj,**

**sredstvima Državnog proračuna Republike Hrvatske za 2022. godinu**

**I**.

Ovom Odlukom utvrđuje se način dodjele nagrade za kratku priču o Domovinskom ratu u okviru raspoloživih sredstava Državnog proračuna Republike Hrvatske za 2022. godinu za razdjel 041 Ministarstvo hrvatskih branitelja, Aktivnost A 753025 FP 0820 „Sufinanciranje umjetničkih i dokumentarističkih djela o Domovinskom ratu“, Račun 3299 „Ostali nespomenuti rashodi poslovanja“, Izvor 11 „Opći primici i prihodi“ u iznosu do 78.000,00 kuna za nagrade te pripreme i tiska ili objave u e-obliku zbirke kratkih priča o Domovinskom ratu.

**II**.

Sukladno točki I. Odluke, iz raspoloživih financijskih sredstva u 2022. godini bit će dodijeljeno sedam nagrada za najbolje kratke priče o Domovinskom ratu, učenicima srednjih škola u Republici Hrvatskoj.

**III.**

Javni poziv za kratku priču o Domovinskom ratu raspisat će se i u cijelosti objaviti na mrežnoj stranici Ministarstva hrvatskih branitelja [www.branitelji.gov.hr](http://www.branitelji.gov.hr) . Zaprimanje prijava prema Javnom pozivu trajat će 30 dana računajući od dana objave na mrežnoj stranici Ministarstva hrvatskih branitelja.

**IV.**

Sredstva navedena u točki I. Odluke raspodjeljuju se na prijedlog posebnog Povjerenstva za vrednovanje kojeg imenuje potpredsjednik Vlade i ministar hrvatskih branitelja, a na temelju zahtjeva pristiglih po Javnom pozivu iz točke III. Odluke i kriterija vrednovanja koji su sastavni dio Odluke o imenovanju Povjerenstva za vrednovanje.

**V.**

Odluku o dodjeli nagrade za kratku priču o Domovinskom ratu učenicima srednjih škola u Republici Hrvatskoj iz raspoloživih sredstava Državnog proračuna u 2022. godini donosi potpredsjednik Vlade i ministar hrvatskih branitelja, na prijedlog Povjerenstva iz točke IV. ove Odluke.

**VI.**

Sastavni dio ove Odluke su:

1. Javni poziv za dodjelu nagrada za kratku priču o Domovinskom ratu sredstvima Državnog proračuna Republike Hrvatske u 2022. godini,
2. Obrazac prijave na javni poziv za kratku priču o Domovinskom ratu.

**VII.**

Za provedbu ove Odluke zadužuju se Uprava za hrvatske branitelje i članove njihovih obitelji i Glavno tajništvo, Sektor za proračun, financije, analitiku i informatizaciju.

VIII.

U slučaju većeg broja pozitivno ocijenjenih kratkih priča o Domovinskom ratu, Ministarstvo hrvatskih branitelja pripremit će i tiskati ili objaviti u e-obliku, zbirku kratkih priča o Domovinskom ratu.

IX.

Ova Odluka stupa na snagu danom donošenja.

T.B./I.B.

POTPREDSJEDNIK VLADE

I MINISTAR HRVATSKIH BRANITELJA

Tomo Medved

DOSTAVITI:

1. Glavnom tajništvu, Sektoru za proračun, financije, analitiku i informatizaciju

2. Pismohrani, ovdje.